高道素

高道素（），原名斗光，字明水，改字玄期，浙江嘉興府嘉興縣人，明朝政治人物。

 生平 
萬曆三十一年（1603年）癸卯科浙江鄉試第十名舉人，四十七年（1619年）己未科二甲第三十二名進士。大理寺觀政，天啟元年（1621年）授工部虞衡司主事，調營繕司主事，奉敕偕內臣黃用，在衡州府督造桂王朱常瀛府第，七年（1627年）秋季兩殿落成，崇禎元年（1628年）六月還朝序功，陞屯田司郎中，二年（1629年）三月初三日，桂王府寢殿因雷風傾圮，高道素被逮下獄，刑部先後擬發配、遣戍，但崇禎帝怒未解，屢讞屢駁，同年九月棄市錢謙益，《有學集·卷三十七》：屯田君者，太常八世孫也。諱斗光，字明水，改名道素，字玄期。祖膠州知州文登。父林。舉萬曆己未進士。天啟元年，除工部虞衡司主事，調營繕司，奉敕偕內臣黃用督造桂王府第於衡州。七年秋，兩殿落成。崇禎元年六月，還朝序勞，遷屯田司郎中。二年三月初三日，雷風示變，桂府寢殿傾圮。先帝敦重親親，逮係下吏，初訊援造作不如法律，擬配，再訊，擬戍，上怒未解，屢讞屢駁。是年九月，畢命東市。嗚呼！昊天疾威，龍蛇起陸，朱邸漂流，瓊台焚蕩，此固劫灰龍火懷襄崩裂之徵兆也。蔽罪小臣，以塞天譴，何庸之與？有以職掌言之，君分督正殿以外，用分督寢殿以內。正殿建，君不度用敘功；寢殿圮，君代用抵罪，李代桃僵，閉口捕舌，或有鬼神構鬥其間，而非先帝之本意也。。

 家族 
八世祖高遜志；曾祖高銘；祖父高文登，膠州知州；父高林。

参考文献

D
Category:嘉興人
Category:明朝大理寺觀政
Category:明朝工部虞衡司主事
Category:明朝工部營繕司主事
Category:明朝工部屯田司郎中
Category:明朝被處決者